เอกสารหมายเลข................

**เรื่อง การมอบโล่รางวัลโครงการคัดเลือกหมู่บ้านดีเด่น (บ้านสวย เมืองสุข) ประจำปี 2560**

**จังหวัดอ่างทอง**

...................

กรมการปกครองได้จัดทำโครงการบ้านสวย เมืองสุข : น้อมรำลึกการกำเนิดสถาบันกำนัน ผู้ใหญ่บ้าน ของประเทศไทย เพื่อน้อมรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว รัฐกาลที่ 5 ที่ทรงดำริให้มีตำแหน่งกำนัน ผู้ใหญ่บ้าน ทำหน้าที่ “บำบัดทุกข์ บำรุงสุข” ให้แก่ประชาชน และขับเคลื่อนกำนัน ผู้ใหญ่บ้าน และคณะกรรมการหมู่บ้าน (กม.) ให้เป็นกลไกสำคัญในการขับเคลื่อนนโยบายของรัฐบาล จังหวัด อำเภอ ให้บังเกิดผลอย่างเป็นรูปธรรมในระดับพื้นที่ตำบล หมู่บ้าน สามารถเป็นที่พึ่งให้กับประชาชนได้อย่างแท้จริง มีการดำเนินกิจกรรม 1 หมู่บ้าน 1 ผลงาน 1 เดือน (111) เพื่อให้บรรลุเป้าหมาย บ้านเรือนมีความสะอาด สวยงาม บ้านเมืองมีความสงบสุข ประชาชนมีความปลอดภัยในชีวิตและทรัพย์สิน จังหวัดอ่างทองจึงได้ดำเนินโครงการคัดเลือกหมู่บ้านดีเด่น (บ้านสวย เมืองสุข) ประจำปี 2560 ขึ้น และกรมการปกครองได้มอบโล่รางวัลระดับจังหวัด จึงขอเรียนเชิญผู้ว่าราชการจังหวัดอ่างทอง มอบโล่รางวัล เพื่อเป็นขวัญและกำลังใจในการปฏิบัติงานแก่หมู่บ้านที่ได้รับรางวัล ตามผลการคัดเลือกหมู่บ้านดีเด่นตามโครงการคัดเลือกหมู่บ้านดีเด่น (บ้านสวย เมืองสุข) ประจำปี 2560 ดังนี้

1. รางวัลชนะเลิศ ได้แก่ บ้านปะขาว หมู่ที่ 3 ตำบลบางเสด็จ อำเภอป่าโมก จังหวัดอ่างทอง

2. รางวัลรองชนะเลิศอันดับที่ 1 ได้แก่ บ้านนา หมู่ที่ 9 ตำบลหัวไผ่ อำเภอเมืองอ่างทอง จังหวัดอ่างทอง

3. รางวัลรองชนะเลิศอันดับที่ 2 ได้แก่ บ้านยางกลาง หมู่ที่ 3 ตำบลสีบัวทอง อำเภอแสวงหา จังหวัดอ่างทอง

----------------------------